اجیت کور

اجیت کور (پیدائش: 16 نومبر 1934ء) آزادی کے بعد کی پنجابی ادیبہ ہیں۔ وہ پنجابی فکشن خاص کر کہانی کی ایک بہت عمدہ اور منفرد لکھاری ہیں۔ جنہوں نے "عورت مرد کے رشتوں کو بڑی بے باکی اور گہرائی سے پیش کیا ہے۔  اور انسانی زندگی کے احساسات، مرد عورت کے رشتے کی خوبصورتی اور جذباتی کشمکش، تنہائی کا دکھ، انسانی رشتوں کی پیچیدگیاں، پنجاب کی عورت کےکرب کو بہت بے باکی سے بیان کیا ہے۔ کامریڈ لدھیانوی کے بقول ’’دہلی کی بدحالی اور بدعنوانی اور ملک کے بڑھتے ہوئے مصائب سے لے کر اسی کی دہائی میں پنجاب کے سانحات تک ان کے قلم نے بڑی شدت سے مضامین اور کہانیاں لکھی ہیں۔ ان کی تحریریں نہ صرف خواتین کی جدوجہد کو اجاگر کرتی ہیں بلکہ اقتدار کے ایوانوں  میں سماجی اور سیاسی انتشار اور بے شرمی کی بدعنوانی کے خلاف بھی ایک بھرپور مہم چلاتی ہیں۔ اجیت کور کا ماننا ہے کہ حقوق نسواں کا مطلب خود کو مضبوط کرنا ہے۔ آپ کو کرنا پڑے گا۔

ابتدائی زندگی 
اجیت کور  16 نومبر 1934 کو  لاہور، صوبہ پنجاب (برطانوی ہند) میں پیدا ہوئیں۔ ان کے والد مکھن سنگھ اور والدہ کا نام جسونت کور تھا۔ انھوں نے ابتدائی تعلیم  سیکرڈ ہارٹ اسکول اور خالصہ ہائی سکول، لاہور سےحاصل کی۔ وہ جب دسویں جماعت میں زیر تعلیم تھیں کہ ملک کی تقسیم ہو گئی اور ان کا خاندان شملہ منتقل ہوگیا۔ 1948 میں  دلی سے اجیت کور نے ایم اے اکنامکس اور بی ایڈّ کے امتحانات پاس کیے۔  انہوں نے اردو، انگریزی اور پنجابی  ادب کا مطالعہ بھی کیا۔

تخلیقات پر کام 
ان کی آپ بیتی  خانہ بدوش کا کئی  ملکی و غیر ملکی زبانوں میں ترجمہ ہوا۔ وہ اب بھی خود کو خانہ بدوش ہی کہتی ہیں۔انگریزی  میں ان کی کہانیوں کا مجموعہ ڈیڈّ اینڈ بہت مقبول ہوا۔ ان کی کچھ مقبول تصانیف جیسے  پوسٹمارٹم، خانہ بدوش، غوری، قصائی باڑا، کوڑا کباڑا، اور کالے کھوہ ہندی ترجمے میں دستیاب ہیں۔ ان کی سات کتابیں پاکستان میں شائع ہوئی ہیں۔ ۔ نا مارو اور ٹیوی دھاراواہک پر ڈرامہ بنا ہے۔ گلبانو، چوکھٹ اور مامی پر ٹیلی فلمیں بنی ہیں۔

حوالہ جات 

بیسویں صدی کی بھارتی مصنفات
1934ء کی پیدائشیں
بقید حیات شخصیات
ساہتیہ اکیڈمی اعزاز یافتگان برائے پنجابی ادب
پنجابی زبان کے مصنفین
ادب اور تعلیم کے شعبے میں پدم شری وصول کنندگان
بیسویں صدی کے ہندوستانی ناول نگار
بھارتی خواتین ناول نگار
بیسویں صدی کے بھارتی شعرا
بھارتی شاعرات